ชาวอเมริกันเชื้อสายไทย

ชาวอเมริกันเชื้อสายไทย (อดีตเรียก ชาวอเมริกันเชื้อสายสยาม) หมายถึง พลเมืองสหรัฐที่มีเชื้อสายมาจากประเทศไทย ประชากรอเมริกันเชื้อสายไทยมีความหลากหลายทางเชื้อชาติและชาติพันธุ์ ซึ่งประกอบด้วยคนไทยจำนวนมากที่ระบุว่าเป็นเชื้อชาติผสมและเป็นไทยเชื้อสายจีน

**ประวัติ**
ชาวไทยคนแรกที่เข้าเมืองมาในสหรัฐอเมริกาคือแฝดสยาม อิน-จัน ซึ่งเข้ามาในสหรัฐอเมริกาในปี พ.ศ. 2373 โดยอาศัยอยู่ที่รัฐนอร์ทแคโรไลนา และใช้ชื่อสกุลว่า "บังเกอร์" (Bunker) ซึ่งลูกหลานของแฝดสยามนี้ก็ใช้นามสกุลว่า บังเกอร์ ตราบเท่าปัจจุบัน 
นักเรียนไทยคนแรกที่ไปศึกษาต่อที่สหรัฐอเมริกาคือ เทียนฮี้ ซึ่งเข้ามาในสหรัฐอเมริกาพร้อมกันกับมิชชันนารีชาวอเมริกัน และสำเร็จการศึกษาจากวิทยาลัยแพทย์ที่นิวยอร์ก ในปี พ.ศ. 2414 และเทียนฮี้ก็เป็นบิดาของอดีตนายกรัฐมนตรีของไทยคือ พจน์ สารสิน- พ.ศ. 2504-2513 คนไทยตั้งถิ่นฐานในสหรัฐอเมริกาประมาณ 5,000 คน- พ.ศ. 2514-2523 คนไทยตั้งถิ่นฐานในสหรัฐอเมริกาประมาณ 44,000 คน- พ.ศ. 2524-2533 คนไทยตั้งถิ่นฐานในสหรัฐอเมริกาประมาณ 64,400 คน
ในปี พ.ศ. 2536 คาดว่ามีชาวอเมริกันเชื้อสายไทยตั้งถิ่นฐานในสหรัฐอเมริกาอยู่ประมาณ 120,000 คน

**สถิติประชากร**
ชุมชนชาวอเมริกันเชื้อสายไทยที่ใหญ่ที่สุดในสหรัฐอเมริกาอยู่ที่เมืองลอสแอนเจลิส รัฐแคลิฟอร์เนีย โดยอาศัยอยู่อย่างหนาแน่นในย่านไทยทาวน์ โดยในปี 2545 ประมาณการว่ามีชาวอเมริกันเชื้อสายไทยกว่า 80,000 คนอาศัยอยู่ในเมืองลอสแอนเจลิส 
นอกจากลอสแอนเจลิสแล้ว ชาวอเมริกันเชื้อสายไทยยังอาศัยอยู่ในอีกหลายเมือง เช่น มินนิโซตา ควีน นิวยอร์ก แดลลัส-ฟอร์ตเวิร์ท อ่าวซานฟรานซิสโก เฟรสโน และแซคราเมนโต

**สถิติ**
 ข้อมูลจาก สถาบันนโยบายการย้ายถิ่น (Migration Policy Institute )- จำนวนประชากรสหรัฐอเมริกาที่เกิดในประเทศไทย (Foreign-Born Population)-  จำนวนผู้ได้รับอนุญาตใหม่ ให้มีสิทธิ์อาศัยและทำงานอย่างถาวรในสหรัฐอเมริกา (Permanent Resident)-  จำนวนผู้ที่ได้เป็นพลเมืองสหรัฐอเมริกา (Citizenship)

**วัฒนธรรมไทยในอเมริกา**
ชาวอเมริกันเชื้อสายไทยมีชื่อเสียงเรื่องอาหารไทย จากการนำอาหารไทยเข้ามาในสหรัฐอเมริกา อาหารไทยเป็นที่นิยมในหลายเมืองในสหรัฐอเมริกา ในปัจจุบันร้านอาหารอเมริกันก็มีอาหารไทย หรืออาหารที่ได้รับอิทธิพลจากอาหารไทยในเมนูอาหาร

**การเมือง**
ไฟล์:Tammy Duckworth, official portrait, 113th Congress.jpg|thumb|right|150px|ลัดดา แทมมี ดักเวิร์ธ
ใน พ.ศ. 2546 มีคนอเมริกันเชื้อสายไทยสองคนลงรับสมัครเลือกตั้งในระดับเทศบาล คนหนึ่งในแอนาไฮม์ รัฐแคลิฟอร์เนีย และอีกคนในฮิวสตัน รัฐเท็กซัส ซึ่งทั้งสองไม่ได้รับเลือก แต่มาวันที่ 7 พฤศจิกายน พ.ศ. 2549 กอพัฒน์ เจริญบรรพชน (Gorpat Henry Charoen) ได้เป็นผู้ดำรงตำแหน่งทางการเมืองในสหรัฐอเมริกาคนแรกที่มีที่มาจากประเทศไทย โดยได้รับการเลือกตั้งเป็นสมาชิกสภาเทศบาลเมืองลาพัลมา ในปี พ.ศ. 2549 ได้รับเลือกเป็นนายกเทศมนตรีเมืองในปีถัดมา และดำรงตำแหน่งสมัยที่สอง ในปี พ.ศ. 2555
ในปี พ.ศ. 2553 พันตรี ชาลส์ โจว ได้รับชัยชนะจากการเลือกตั้งสมาชิกสภาผู้แทนราษฎร เขต 1 รัฐฮาวาย ถือเป็นสมาชิกสภาผู้แทนราษฎรเชื้อสายไทยคนแรกในประวัติศาสตร์ที่ผ่านการเลือกตั้งเข้าไปทำงานในรัฐสภาสหรัฐอเมริกา
ต่อมาในปี พ.ศ. 2555 พันโทหญิง ลัดดา แทมมี ดักเวิร์ธ ได้รับชัยชนะการเลือกตั้งให้เป็นสมาชิกสภาผู้แทนราษฎร เขต 8 รัฐอิลลินอย ซึ่งทำให้เธอเป็นสตรีเชื้อสายไทยคนแรก และเป็นคนเชื้อสายไทยคนที่สองที่ได้เป็นดำรงตำแหน่งสมาชิกสภาผู้แทนราษฎร
นอกจากนี้ยังมีนักการเมืองเชื้อสายไทยอีกสองคนคือ จอห์น พิปพี อดีตสมาชิกวุฒิสภา เขต 37 รัฐเพนซิลเวเนีย และอเดเลด อเล็กซันดรา ซิงก์ อดีตประธานเจ้าหน้าที่ฝ่านการเงินของรัฐฟลอริดา ทั้งนี้เธอเป็นลื่อของจัน บังเกอร์ แฝดสยามผู้มีชื่อเสียงเมื่อนับจากฝ่ายมารดา

**ชาวอเมริกันเชื้อสายไทยในวัฒนธรรมสมัยนิยม**
 แอนน์ บุญช่วย, อุ้ม บุญช่วย และ บี บุญช่วย จากการ์ตูนเรื่องแอมฟิเบีย เป็นชาวอเมริกันเชื้อสายไทย- มอลลี่ แมคกี, แดร์ริล แมคกี, ชารอน แมคกี, นิน สุขใส, เดวิด สุขใส และ เอมมี่ สุขใส จากการ์ตูนเรื่องเดอะ โกสต์ แอนด์ มอลลี่ แมคกี เป็นชาวอเมริกันเชื้อสายไทย- สโตนคัตเตอร์ (อุตตามะ สมชาติ) และ อเวนเจอร์เอ็กซ์ (เครสซิด้า) จากมาร์เวลคอมิกส์ เป็นชาวอเมริกันเชื้อสายไทย- ไลลา บลองชาร์ด จากการ์ตูนเรื่องลา ฟลอร่า โรงเรียนป่วนก๊วนเจ้าหญิง เป็นลูกครึ่งไทย-อเมริกัน

**ดูเพิ่ม**
 ไทยทาวน์ (ลอสแอนเจลิส)- ไทยทาวน์ (ฟิลาเดลเฟีย)- ลิตเติลไทยแลนด์เวย์ (นครนิวยอร์ก)- ชาวแคนาดาเชื้อสายไทย- ชาวออสเตรเลียเชื้อสายไทย- ชาวนิวซีแลนด์เชื้อสายไทย- ชาวไทยในสหราชอาณาจักร- ชาวไทยในสวีเดน- ชาวไทยในญี่ปุ่น

**อ้างอิง**

**ข้อมูล**
# We the People Asians in the United States Census 2000 Special Reports
# Vong, Pueng. Unrest in the Homeland Awakens the Thai Community IMDiversity March 29, 2006
# Asian American Action Fund 2006 endorsed candidates

**อ่านเพิ่ม**
 Ratner, Megan. "Thai Americans." Gale Encyclopedia of Multicultural America, edited by Thomas Riggs, (3rd ed., vol. 4, Gale, 2014), pp. 357–368.  Online

**แหล่งข้อมูลอื่น**
 ThaiNewYork.com- Thaitown USA News- Asian Pacific Newspaper date=2011-03-01 - Siam Media Newspaper- Sereechai Newspaper-  Yearning to be Free: US Immigration and Thai Sex Workers, Thailand Law Forum, June 30, 2010

หมวดหมู่:ชาวไทยในสหรัฐ
หมวดหมู่:ชาวไทยในต่างแดน
หมวดหมู่:ชาวไทยเชื้อสายอเมริกัน
หมวดหมู่:สังคมชาวอเมริกันเชื้อสายเอเชีย